****

**ΕΛΛΗΝΙΚΗ ΔΗΜΟΚΡΑΤΙΑ Μοσχάτο 1/3/2024**

**ΔΗΜΟΣ ΜΟΣΧΑΤΟΥ-ΤΑΥΡΟ**

**Δ/νση Διοικητικών**

**Τμήμα Συλλογικών Οργάνων**

Κοραή 36 & Αγ. Γερασίμου **Προς: τους κ.κ. Δημοτικούς Συμβούλους**

Τ.Κ. 183.45 **Μέλη Δημοτικής Επιτροπής**

Τηλ. Κέντρο : 213-2019600 **Δήμου Μοσχάτου-Ταύρου**

Fax: 210-9416154

Πληροφορίες :

**ΘΕΜΑ: Άσκηση αίτησης ακύρωσης ενώπιον του ΣτΕ κατά της υπ' αριθμ. 3596/11.1.2024 Απόφασης του Αναπληρωτή Υπουργού Εσωτερικών - Άσκηση αίτησης αναστολής εκτελέσεως αυτής ενώπιον του ως άνω Δικαστηρίου και λήψεως προσωρινής διαταγής.**

Την 13η Φεβρουαρίου κατατέθηκε η αίτηση ακύρωσης ενώπιον του ΣτΕ κατά των (α) με αρ.πρωτ.: 108159/15.12.2023 Απόφασης του Αναπληρωτή Υπουργού Εσωτερικών με θέμα *«Απόδοση εσόδων από τους Κεντρικούς Αυτοτελείς Πόρους έτους 2023, σε όλους τους Δήμους της χώρας, προς κάλυψη λειτουργικών και λοιπών γενικών δαπανών τους ή/και την υλοποίηση έργων και επενδυτικών τους δραστηριοτήτων – Συμπληρωματική επιχορήγηση έτους 2023»,* (β) με αριθ.πρωτ. 108153/15.12.2023 Απόφασης του Αναπληρωτή Υπουργού Εσωτερικών με θέμα *«Επιχορήγηση του Ελληνικού Οργανισμού Ανακύκλωσης (Ε.Ο.ΑΝ.) με συνολικό ποσό ύψους 129.141.872,00€, για την εξόφληση του οφειλόμενου ποσού των Ο.Τ.Α. α΄ βαθμού για το τέλος ταφής του έτους 2022 και του α΄ εξαμήνου έτους 2023»,* καθώςκαι (γ) της υπ’ αριθ. **3596/11.1.2024**με τίτλο *«Απόδοση εσόδων από τους* ***Κεντρικούς Αυτοτελείς Πόρους*** *έτους* ***2024****, σε όλους τους* ***Δήμους*** *της χώρας, προς κάλυψη λειτουργικών και λοιπών γενικών δαπανών τους –* ***Α΄ τακτική επιχορήγηση έτους 2024»,*** όλες εκδοθείσες σε εκτέλεση των διατάξεων του άρθρου 38 του ν.4819/2021 (Α΄ 129).

Η συμμετοχή του Δήμου μας στην αίτηση ακύρωσης μαζί με τους λοιπούς δήμους – διαδίκους και την ΚΕΔΕ, εγκρίθηκε, κατ΄ άρθρο 72 του ν. 3852/2010, όπως έχει τροποποιηθεί και ισχύει, με την υπ’ αριθ. 10/2024 προηγούμενη απόφαση της Δημοτικής Επιτροπής, η οποία αναφέρεται στις ως άνω (α) και (β) προσβαλλόμενες αποφάσεις του Αναπληρωτή Υπουργού Εσωτερικών.

Για το παραδεκτό της άνω ασκηθείσας αίτησης και ως προς την υπ’αριθ. **3596/11.1.2024** απόφαση ζητείται η λήψη απόφασης με την οποία εγκρίνεται η άσκηση αίτησης ακύρωσης και αναστολής και κατ΄ αυτής.

Για το λόγο αυτό παρακαλώ όπως η Δημοτική Επιτροπή αποφασίσει τα εξής:

1. Εγκρίνει την άσκηση αίτησης ακύρωσης και αναστολής, ενώπιον του ΣτΕ και κατά της υπ’αριθ. **3596/11.1.2024** Απόφασης του Αναπληρωτή Υπουργού Εσωτερικών.

2. Δίνεται δια της παρούσης το δικαίωμα, **η εντολή και πληρεξουσιότητα**, στις δικηγορικές εταιρείες: (α) «Δικηγορική Εταιρεία Φλογαΐτης – Σιούτη και Συνεργάτες», με έδρα την Αθήνα (Λεωφ. Βασιλίσσης Σοφίας αρ. 27, 106 74), ΑΦΜ 997167671 της ΔΟΥ Δ’ Αθηνών, όπως νόμιμα εκπροσωπείται από την κ. Γλυκερία Σιούτη και τον κ. Σπυρίδωνα Φλογαΐτη και (β) «Νικόλαος Κανελλόπουλος - Χαρά Ζέρβα & Συνεργάτες, Δικηγορική Εταιρεία», με έδρα την Αθήνα (οδός Ομήρου αρ. 34, 106 72), ΑΦΜ 998109905 της ΔΟΥ Δ΄ Αθηνών, όπως νόμιμα εκπροσωπείται από τον κ. Νικόλαο Κανελλόπουλο, όπως καταθέσουν αίτηση ακύρωσης ενώπιον του Συμβουλίου της Επικρατείας κατά της υπ’αριθ. **3596/11.1.2024** Απόφασης του Αναπληρωτή Υπουργού Εσωτερικών και αίτηση αναστολής εκτελέσεως ενώπιον του ως άνω Δικαστηρίου και λήψεως προσωρινής διαταγής, ώστε να ανασταλεί η άμεση εκτέλεση της, να παραστούν ενώπιον του Συμβουλίου της Επικρατείας κατά τη δικάσιμο που θα ορισθεί ή σε κάθε μετ’ αναβολή ή μετά από ματαίωση δικάσιμο, υποβάλει υπόμνημα απόψεων, να καταθέσουν σχετικά έγγραφα καθώς και κάθε αίτηση ή δήλωση σχετική με την πιο πάνω υπόθεση και, εν γένει, όπως πράττουν και ενεργούν οτιδήποτε άλλο απαιτείται για την υποστήριξη των άνω εντολών. Εγκρίνει κάθε διαδικαστική ή/και δικαστική ενέργεια έχουν ήδη διενεργήσει, στα πλαίσια της παρούσας εντολής.

3. Από την παρούσα δεν προκαλείται δαπάνη σε βάρος του προϋπολογισμού του Δήμου.

**Ο ΠΡΟΕΔΡΟΣ** **ΔΗΜΟΤΙΚΗΣ ΕΠΙΤΡΟΠΗΣ**

**ΑΝΔΡΕΑΣ Γ. ΕΥΘΥΜΙΟΥ**

**ΔΗΜΑΡΧΟΣ ΜΟΣΧΑΤΟΥ-ΤΑΥΡΟΥ**